section_heading: Karijera
paragraph_text: Rezultati koje je Manning postigao u svojoj sveučilišnoj karijeri doprinijeli su tome da na draftu za sezonu 1998. postane prvi izbor, a odabrala ga je momčad Indianapolis Coltsa.<ref> U prvoj sezoni, unatoč tome što je bio izabran u momčad novajlija (rookie) sezone i postavljanju nekoliko rookie rekorda, Coltsi sezonu završavaju samo s 3 pobjede i čak 13 poraza. Već sljedeće sezone Coltsi predvođeni Manningom i running backom Edgerrinom Jamesom (kasnijim osvajačem nagrade za novajliju sezone) osvajaju diviziju s 13 pobjeda i dolaze do divizijske runde doigravanja, a Manning je po prvi put izabran u Pro Bowl i drugu All-Pro momčad. Isto mu polazi za rukom i sezone 2000. kada su Coltsi također zaustavljeni u divizijskoj rundi, a Manning je uz to predvodio ligu po broju jardi dodavanja i postignutih touchdowna.